താരാ റാണി ശ്രീവാസ്തവ

താരാ റാണി ശ്രീവാസ്തവ ഒരു ഇന്ത്യൻ സ്വാതന്ത്ര്യ സമര സേനാനിയും, മഹാത്മാഗാന്ധിയുടെ ക്വിറ്റ് ഇന്ത്യ പ്രസ്ഥാനത്തിൽ പങ്കെടുത്ത വനിതയുമായിരുന്നു. ബീഹാറിലെ സരൺ ജില്ലയിലാണ് താരാറാണിയും അവരുടെ ഭർത്താവായിരുന്ന ഫൂലേന്ദു ബാബുവും ജീവിച്ചിരുന്നത്.  1942-ൽ താരാ റാണിയും അവരുടെ ഭർത്താവും ബീഹാറിലെ സിവാനി പട്ടണത്തിൽ  ഒരു പോലീസ് സ്റ്റേഷനു നേരേ മാർച്ച് നടത്തുന്നതിനു നേതൃത്വം കൊടുക്കുകയും ഈ മാർച്ചിനു നേർക്ക് പൊലീസ് വെടിയുതിർക്കുകയും ചെയ്തു. ഈ വെടി വയ്പ്പിൽ ഭർത്താവിനു വെടിയേറ്റുവെങ്കിലും പ്രാഥമിക ശുശ്രൂഷകൾ നൽകിയശേഷം ത്രിവർണ്ണ പതാക ഉയർത്തിക്കൊണ്ട് ജനക്കൂട്ടത്തെ നയിക്കൽ അവർ തുടർന്നു. രാജ്യത്തോടുള്ള അവരുടെ കടമയിൽ വ്യക്തിപരമായ നഷ്ടം അവരുടെ മനസ്സിനു ചാഞ്ചല്യമുണ്ടാക്കിയില്ല. ഗാന്ധിജിയുടെ ആഹ്വാനത്തിനു മറുപടിയായി പോലീസ് സ്റ്റേഷനിലെ മേൽക്കൂരയിൽ ത്രിവർണ്ണ പതാക ഉയർത്തുന്നതിൽ അവർ വിജയിച്ചു. പിന്നീട് സംഭവ സ്ഥലത്തു തിരിച്ചു ചെന്ന അവർക്ക് ഭർത്താവു മരണപ്പെട്ട കാഴ്ചയാണു കാണുവാൻ സാധിച്ചത്. അഞ്ചു വർഷത്തിനുശേഷം രാജ്യത്തിനു സ്വാതന്ത്ര്യം ലഭിക്കുന്നതുവരെ അവർ സ്വാതന്ത്ര്യ സമരത്തിന്റെ ഭാഗമായി തുടർന്നിരുന്നു.

 ജീവിതരേഖ 
താരാ റാണി ശ്രീവാസ്തവ പട്ന നഗരത്തിനടുത്തുള്ള സരണിലാണു ജനിച്ചത്. നന്നേ ചെറുപ്പത്തിൽത്തന്നെ അവർ സ്വാതന്ത്ര്യസമര സേനാനിയായ  ഫൂലേന്ദു ബാബുവിനെ വിവാഹം ചെയ്തിരുന്നു. കൊളോണിയൽ ഭരണത്തിനെതിരായ പ്രതിഷേധ സമരങ്ങളിൽ താരാ റാണി തന്റെ ഗ്രാമത്തിലും ചുറ്റുപാടുമുള്ള സ്ത്രീകളെ സംഘടിപ്പിച്ചിരുന്നു.

1942 ഓഗസ്റ്റ് 12 ന് മഹാത്മാഗാന്ധിയുടെ ആഹ്വാനപ്രകാരം, ഭർത്താവുമായി ചേർന്ന് സിവാൻ പോലീസ് സ്റ്റേഷന് മുന്നിൽ "ഒരു വലിയ ധിക്കാരമായി" കണക്കാക്കപ്പെടുന്ന പ്രവൃത്തിയായ ഇന്ത്യയുടെ പതാക ഉയർത്തുന്നതിനുള്ള ഒരു മാർച്ച് സംഘടിപ്പിച്ചു.Independence Day 2016: 10 unsung heroes from India’s history  (Wayback Machine)  Original പതാക ഉയർത്തുന്നതിൽ നിന്ന് അവരെ തടഞ്ഞ പോലീസ്, പ്രതിഷേധക്കാർക്കെതിരെ ലാത്തി ചാർജ് ചെയ്തു. അവർക്ക് നിയന്ത്രണം നേടാൻ കഴിയാതെ വന്നപ്പോൾ പോലീസ് വെടിവച്ചു. വെടിയേറ്റ് പരിക്കേറ്റവരിൽ ഫുലേന്ദു ബാബുവും ഉൾപ്പെടുന്നു. എന്നിരുന്നാലും, തന്റെ സാരിയിൽ നിന്ന് കീറിയ തുണികൊണ്ട് ബാബുവിന്റെ മുറിവുകൾ കെട്ടിയ ശേഷം, താര റാണി പോലീസ് സ്റ്റേഷനിലേക്ക് മാർച്ച് തുടർന്ന് അവിടെ പതാക ഉയർത്താൻ ശ്രമിച്ച അവർ; തിരിച്ചെത്തിയപ്പോൾ, തന്റെ ഭർത്താവ് പരിക്കുകളാൽ മരിച്ചുവെന്ന് കണ്ടെത്തി.Independence Day 2016: 10 unsung heroes from India’s history  (Wayback Machine)  Original 1942 ഓഗസ്റ്റ് 15 ന്, രാജ്യത്തിനുവേണ്ടി ഭർത്താവ് നടത്തിയ ത്യാഗത്തെ അനുസ്മരിച്ച് ഛപ്രയിൽ ഒരു പ്രാർത്ഥനാ യോഗം നടന്നു. 1947 ഓഗസ്റ്റ് 15 ന് ഇന്ത്യാ വിഭജനം വരെ അവർ സ്വാതന്ത്ര്യ സമരത്തിന്റെ ഭാഗമായി തുടർന്നു.Independence Day 2016: 10 unsung heroes from India’s history  (Wayback Machine)  Original

 അവലംബം 

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ